Diari Oficial de la Generalitat Valenciana


Sumari del DOGV 4963, del 10-03-2005 (2005/2012)

Informació pública de l'ordenació detallada de l'àmbit Baix Vies i Macrosector IV E.3-05.
-----------------------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2012


Organisme emissor
:   Ajuntament de Sagunt

Tipus de document
:   Anunci

Informació pública de l'ordenació detallada de l'àmbit Baix Vies i Macrosector IV E.3-05. [2005/S2012]
  
El Ple de la corporació municipal, en sessió ordinària celebrada el dia 26 de gener de 2005, va adoptar, entre altres, l'acord següent:
  
Obertura d'informació pública de l'ordenació detallada de l'àmbit Baix Vies i Macrosector IV E.3-05:
  
Sotmés a votació, de conformitat amb el que establix l'article 82.3 del Reglament d'Organització, Funcionament i Règim Jurídic de les Corporacions Locals, per 15 vots a favor de PSOE, EU, BLOC i SP i 7 abstencions de PP, s'acorda: ratificar la inclusió de l'assumpte en l'ordre del dia.
  
L'objecte de la present proposta és establir una nova ordenació per a tot l'àmbit de Baix Vies, així com d'aquells terrenys limítrofs, en concret del Macrosector IV, als efectes de complir amb diversos objectius, que a continuació s'enumeren:
  
A) Objectius
  
1. Integració de l'àmbit en la trama urbana
  
El primer objectiu és el de dotar de continuïtat al desenvolupament urbanístic que des de l'est s'ha produït mitjançant l'aprovació de diversos programes d'actuació integrada.
  
En concret, el programa del Macrosector III, el conegut popularment com a fusió, va manifestar, com l'ordenació prevista pel Pla General d'Ordenació Urbana 92 per als espais interposats fins a les vies, suposava un fenomen entrebanc, no permetia una integració ni continuïtat en la trama que permetia deixar de parlar de dos nuclis.
  
Els usos industrials no són la millor solució d'ordenació per a unir la trama urbana, per a crear una única ciutat, en ser un àmbit sense un ús pròpiament urbà, i generar dinamisme sols durant una determinada franja horària i determinant, pel contrari, que s'estiga davant una zona deserta fóra de les hores habituals de la jornada de treball.
  
És evident que el Pla General d'Ordenació Urbana ha de preveure estos usos industrials, però, sens dubte, no en este punt perquè això suposa crear una borsa de sòl amb usos impropis en esta ubicació concreta.
  
Al contrari, s'ha de preveure una zona en la qual l'ús comercial, combinat amb l'ús residencial, permeta parlar d'una autèntica zona urbana, continuació de la trama prevista, compatible amb esta, i capaç d'atendre les seues demandes.
  
Això determina la necessitat de modular els usos admissibles en l'esmentat programa d'actuació integrada Baix Vies, el pla de reforma interior del qual va ser aprovat definitivament en data 14 d'abril de 2003; redefinir els usos possibles en el PNN-7; així com definir nous usos alternatius als actualment existents en les zones consolidades; i analitzar les possibilitats del Macrosector IV perquè l'espai de Baix Vies no queda com a un espai residual sinó com a una trama plenament integrada, oberta a la nova ciutat que es va a crear.
  
2. Evitar que en este àmbit s'accentuen problemàtiques socials actuals i indesitjables
  
Es partix de la premissa que la situació residencial actualment existent en Baix Vies és un gran error històric de la política social d'este municipi. El projecte en el seu dia llançat per l'Institut Valencià d'Habitatge SA, en col·laboració amb l'Ajuntament, ha dut a una situació no desitjada, a un greu error en el qual no es pot tornar a caure.
  
En este sentit, l'ordenació detallada prevista en el Pla General d'Ordenació Urbana 92 per a la zona limítrof (UE3) amb una tipologia d'habitatge col·lectiva, suposava deixar assentada la base per a agreujar un problema a eradicar, no a augmentar.
  
L'ús residencial, l'habilitació i potenciació en este àmbit, és una de les grans bases de la present proposta, però amb una tipologia i característiques que no accentuen els problemes existents, sinó que els corrija.
  
Així en l'àmbit de l'antiga unitat d'execució número 3 es permetrà ús preferent terciari, amb la possibilitat de materialitzar habitatge col·lectiva baixa.
  
3. Ordenar de forma adequada els usos del Macrosector IV
  
Este àmbit, inicialment previst com d'ús residencial, es troba en una situació limítrofa amb el polígon industrial Sepes i amb la subestació elèctrica, la qual cosa fa molt difícil materialitzar estos usos previstos pel Pla General d'Ordenació Urbana 92.
  
La nova ordenació, a més de les finalitats indicades anteriorment, pretén definir uns usos més adequats a l'actual situació i amb les noves premisses de les quals es disposa.
  
La línia essencial serà la de diferenciar una àrea nord i una àrea sud. Per a la primera es preveu un ús residencial obligatori mentre que per a la segona es preveu un ús industrial, atesa així una alternativa d'implantació d'este que s'exclou en l'àmbit Baix Vies pròpiament dit. Estos subsectors tindran una viabilitat independent l'un de l'altre, i es podran desenvolupar en fases distintes.
  
4. Conciliació dels usos actualment existents amb les determinacions futures
  
La nova ordenació prevista pretén conciliar totalment les determinacions futures en l'àmbit amb els usos actualment existents. La intenció de la present proposta d'ordenació tan sols és per a obligar als actuals magatzems i indústries que hi ha, a deixar la zona.
  
A estos efectes, esta ordenació establix un règim de compatibilitat per a estos, i permetrà fins i tot la seua ampliació, i impedirà que estos incorreguen en situació de fora d'ordenació. Tot això sense perjudici que han d'acomplir amb el respecte a les alineacions ja definides per l'ordenació detallada del Pla General d'Ordenació Urbana 92, que es manté.
  
Els usos preexistents no seran inclosos amb caràcter general en cap unitat d'execució ni en cap actuació integrada, i realitzaran la seua gestió per mitjà d'actuacions aïllades. La qual cosa determinarà que els magatzems que actualment existixen no es vegen forçosament obligats a cessar en el desenvolupament de l' activitat per veure's involucrats en un procés de gestió conjunta de l'àmbit. No es va a permetre el canvi d'ús per a implantar altres nous d'este grau sí l'actualització i rehabilitació de les instal·lacions existents si la voluntat del titular és mantenir les activitats que actualment es desenvolupen allí.
  
A estes illes se'ls atribuirà la possibilitat de materialitzar usos alternatius de terciari i de residencial col·lectiva baixa.
  
5. Delimitar àmbits de gestió idonis i atén a la realitat existent
  
En definitiva la proposta d'ordenació procedix a realitzar una delimitació d'aquells àmbits propis de les actuacions integrades i aquells propis de les actuacions aïllades.
  
Així mateix es procedix a delimitar la zona que en este moment queda exclosa de l'ordenació, la franja oest, limítrof al Sistema General Ferroviari, atés que este es troba afectat per l'Estudi Informatiu en tramitació sobre l'AVE.
  
Les decisions futures que adopte el ministeri sobre el traçat, són les que permetran a este ajuntament decidir el que pertoque en una fase posterior, quan es tinguen tots els elements de juí necessaris.
  
B) Antecedents
  
La Comissió de Govern d'este ajuntament, en data 1 d'octubre de 2003, va adoptar acord on s'ordenava als servicis tècnics que procediren a realitzar els estudis oportuns sobre l'àmbit.
  
Atés que com a conseqüència de tot l'anterior, el Ple de la corporació en la sessió de data 30 d'octubre de 2003 mitjançant acord ordena la suspensió de les llicències i de Programa d'Actuació Integrada en l'àrea.
  
Amb posterioritat este acord va ser publicat en el Diari Oficial de la Generalitat Valenciana de 5 de febrer de 2004.
  
Iniciats els treballs de redacció d'esta proposta, es va plantejar davant l'Institut Valencià d'Habitatge, SA, ens instrumental de la Conselleria de Territori i Habitatge, la possibilitat de subscriure un conveni que permetera, en processos anàlegs als quals s'havien desplegat a la zona de la Pinaeta i del SUNP-V, articular una solució global de l'àmbit. El compromís verbal per part d'esta entitat i la manifestació que s'havia encarregat l'estudi a l'equip especialitzat oportú, va determinar una ralentització en este, fins que la falta de resposta en estes dates per esta entitat pública ha dut a la formulació d'una proposta per part de l'Ajuntament.
  
C) Línies essencials de l'ordenació proposta.
  
A. Àmbit
  
La proposta preveu una nova solució per a tot l'àmbit Baix Vies, així com el Macrosector IV.
  
Respecte del primer, s'establixen les previsions d'ordenació detallada. S'exclou de la solució de planejament proposada, la franja oest, a l'espera de la incidència real del projecte AVE sobre la línia de magatzems limítrofs a les vies. Quan esta incidència estiga definida de forma certa, s'hauran d'adoptar els oportuns acords sobre la resta dels espais, en el cas que n'hi hagueren.
  
Respecte del segon, s'establixen els paràmetres de l'ordenació estructural, i deixa pendent per als plans parcials d'ambdós subsectors, la definició de l'ordenació detallada.
  
B. Usos
  
a) En Baix Vies s'exclou la possibilitat de nous usos industrials. No obstant això es permetrà el manteniment, rehabilitació i actualització dels actuals i fins i tot l'ampliació d'estos, en locals limítrofs de les illes completes consolidades, 9 així respectar en tot cas les alineacions definides per l'anterior ordenació.
  
Per a les illes a desenvolupar mitjançant actuacions integrades, es preveu l'ús terciari amb la possibilitat de l'ús residencial, tipologia habitatge col·lectiva baixa. Això compren també un canvi d'ús de l'esmentat programa d'actuació integrada Baix Vies, aprovat per este ajuntament en maig de 2003; així com l'àmbit PNN-7, i es respecta en este cas la compatibilitat de les instal·lacions preexistents.
  
Per a les illes a desenvolupar mitjançant actuacions aïllades, junt amb el manteniment dels usos actualment existents, ses permetran idèntiques opcions, és a dir, terciari, amb la possibilitat d'ús residencial, amb idèntica tipologia, col·lectiva baixa.
  
b) Al Macrosector IV s'establixen dos subsectors:
  
El nord, d'ús residencial obligatori, tipologia col·lectiva baixa.
  
El sud, de caràcter industrial.
  
C) Delimitació d'actuacions integrades i d'actuacions aïllades.
  
Les primeres es referixen a àmbits de gestió conjunta, que serien les següents:
  
A les zones Baix Vies hi haurà dues, una al nord i una altra al sud; a més a més del PNN-7 hi haurà en el Macrosector IV altres dues més, una al nord i una altra al sud.
  
A les zones consolidades, operarà l'actuació aïllada.
  
D) Delimitació d'àrees de repartiment i aprofitament tipus
  
Totes les superfícies d'aportació en les actuacions integrades conservaran el seu aprofitament tipus. Allà on es produïsquen xicotets desfases quantitatius, en tot cas estos queden sobradament compensats pel major rendiment econòmic dels nous usos i tipologies.
  
No obstant això, l'àrea de repartiment del Macrosector IV que es troba en la part oest de la Ronda, reduirà el percentatge de superfície d'adscripció a un 16%, en compte del 20% estandarditzat, als efectes de poder mantindre el nivell de dotacions públiques previst. Esta previsió no afecta a la resta del Macrosector IV.
  
E) Dotacions Públiques.
  
La proposta es caracteritza per mantindre les superfícies de dotacions públiques que hauria previst l'ordenació anterior per a tot l'àmbit Baix Vies sense haver incrementat l'índex d'edificabilitat bruta de l'àmbit.
  
En el Macrosector IV, tant en la part est com en l'oest, es compliran els percentatges exigits pel RPCV 98.
  
F) Documentació gràfica de planejament
  
La subscrita per l'arquitecte municipal en data 21 de gener de 2005.
  
G) Competència per a l'aprovació
  
Vistos els elements afectats, i identificats entre estos algun dels corresponents a l'ordenació estructural, la competència per a l'aprovació definitiva li correspondrà a la Conselleria de Territori i Habitatge.
  
Per tant , el procediment de tramitació serà en els següents termes:
  
L'article 55 de la Llei Reguladora de l'Activitat Urbanística establix que: 1. El canvi o substitució de determinacions en els plans i programes exigix complir el mateix procediment legal previst per a la seua aprovació.
  
L'article 38 de la Llei Reguladora de l'Activitat Urbanística, establix al respecte:
  
2. L'òrgan competent de l'administració que promou o supervise la redacció del pla, conclosa esta, la sotmetrà simultàniament a:
  
a) Informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. Durant esta, el projecte diligenciat del pla, s'haurà de trobar depositat, per a consulta pública, en l'Ajuntament o ajuntaments afectats pel canvi d'ordenació i, si s'escau, en un local de l'administració promotora situat a la capital de província.
  
No serà preceptiu reiterar este tràmit en un mateix procediment, encara que s'introduïsquen modificacions substancials en el projecte, sols bastarà que l'òrgan que atorgue l'aprovació provisional notifique esta als interessats personats en les actuacions.
  
B) Informes dels distints departaments i òrgans competents de les administracions exigits per la legislació reguladora de les respectives competències, llevat que ja s'hagueren aconseguit els acords interadministratius previs. Excepte en este últim cas, quan es tracte de plans generals, serà preceptiu l'informe de les conselleries competents en matèria d'educació i sanitat.
  
La falta d'emissió en el termini d'un mes dels informes o dictàmens no interromprà la tramitació.
  
Competència per a l'adopció de l'acord:
  
De conformitat amb allò dispost en l'article 38 de la Llei 6/1994, Reguladora de l'Activitat Urbanística, així com a l'article 22 de la Llei 7/1985, Reguladora de les Bases de Règim Local, la competència per a obrir el període d'informació pública és del Ple i l'acord s'adoptarà per majoria absoluta segons l'article 47.2 d'esta Llei.
  
D'acord amb tot el que s'ha exposat, l'Ajuntament Ple, per 14 vots a favor de PSOE, EU, BLOC i SCP i 3 vots en contra de SP, acorda:
  
Primer. l'obertura d'informació pública en el període mínim d'un mes de la modificació del Pla General d'Ordenació Urbana, en els termes indicats en la part expositiva del present acord.
  
Segon. Publicar l'acord en el Diari Oficial de la Generalitat Valenciana i en un diari no oficial d'àmplia difusió en la localitat.